१६१ रनको लक्ष्यलाई पछ्याउने क्रममा पहिलो ओभरमै पोखराले विकेट गुमाउन पुग्यो । कुशल भुर्तेललाई ४ रनमै गुमाए पनि दोस्रो विकेटका लागि ६१ रनको योगदान हुँदा पोखरा सहज जीत तर्फ अघि बढेको थियोे । पोखराका लागि सिंहको ९० का साथै मोहम्मद नाविदले २५(१४) र शरद भेष्वाकरले २२(२३) रनको योगदान दिए । १९ औं ओभरमा दुई विकेट लिँदै खेलमा फर्कन चितवनले प्रयास गरेपनी अन्तिम ओभरमा चाहिएको ४ रन चौका प्रहार गर्दै विनोद भण्डारीले खेल समाप्त गरे । चितवनका भुवन कार्कीले २ विकेट हासिल गरे पनि ३.२ ओभरमै ४२ रन खर्चन पुगे ।
